Á mánudag færðu Sigurður , Snæbjörn og Jósef Guðbjartssynir , Jón Ellert Guðjónsson og fjölskyldur þeirra Síldarminjasafninu líkan af flóabátnum Drangi . Sigurður , Snæbjörn og Jósef eru synir Guðbjarts Snæbjörnssonar fyrrum skipstjóra á Drangi . Drangur er stór þáttur í samgöngusögu Fjallabyggðar , þ.e. bæði Siglufjarðar og Ólafsfjarðar , en á árunum 1946 – 1991 sigldi hann á norðlenskar hafnir tvisvar til þrisvar í viku . Með Drangi voru fluttar til staðanna vörur ýmiss konar , mjólk , matvæli og póstur , jafnt sem farþegar . Líkaninu hefur verið komið fyrir í anddyri Bátahússins og verður þar til sýningar í sumar . Staðsetning þess verður svo endurskoðuð en því er ætlaður staður í nýrri sýningu í Salthúsinu , þar sem fjallað verður um veturinn í síldarbænum . Við afhendinguna flutti Vilhjálmur Bragason frumsamið ljóð : Með þessu viljum minnasthins magnaða Drangsog heiðurs þeirra handaer hann sigldu til langs . Með gjöfinni við gjöldumog greiðum fyrir þvíað á öldum minningannasiglir Drangur á ný . Líkanið smíðaði Grímur Karlsson og sýnir það elsta Drang , sem sigldi frá 1946 -1959 , en alls voru þeir þrír . Starfsfólk Síldarminjasafnsins færir gefendum og fjölskyldum þeirra bestu þakkir fyrir rausnarlega gjöf . Líkanið af Drangi sem nú er til sýningar í Bátahúsinu